Λάρνακα, 27/11/2024

**Η Lidl Κύπρου συνεχίζει να στηρίζει τον πολιτισμό και την κοινωνία στην 3η Διεθνή Έκθεση Βιβλίου Λεμεσού**

**Αργυρός Χορηγός για 3η συνεχή χρονιά, σ’ έναν θεσμό που αποτελεί τη μεγαλύτερη «γιορτή» εξύμνησης της σημαντικότητας του βιβλίου για τον πολιτισμό και την κοινωνία, στην Κύπρο.**

Η Lidl Κύπρου, συνεχίζοντας με συνέπεια και επιμονή να στηρίζει θεσμούς που προάγουν τον πολιτισμό και την κοινωνία, δηλώνει δυναμικά «παρούσα» για 3η συνεχόμενη χρονιά στην **3η Διεθνή Έκθεση Βιβλίου Λεμεσού, ως Αργυρός Χορηγός**. Η έκθεση, που έχει καθιερωθεί ως κορυφαίο πολιτιστικό γεγονός στη Λεμεσό και αποτελεί, ίσως, τη **μεγαλύτερη «γιορτή» εξύμνησης της κοινονικοπολιτιστικής σημαντικότητας του βιβλίου**, φιλοξενήθηκε από τις **22-24 Νοεμβρίου 2024**, στον λειτουργικό χώρο των Χαρουπόμιλων Λανίτη (Carob Mills), προσελκύοντας εκατοντάδες λάτρεις του βιβλίου και επιφανείς εκδότες από όλο τον κόσμο.

Η Έκθεση ξεκίνησε με ένα ολοήμερο συνέδριο που περιλάμβανε διαλέξεις από διακεκριμένους εκδότες, συγγραφείς και προσωπικότητες από τον εγχώριο και διεθνή χώρο των γραμμάτων, ενώ η πασίγνωστη πια κινητή καντίνα της Lidl Κύπρου, Lidl Vantastic, προσέφερε υγιεινά σνακ καθ’ όλη τη διάρκεια του τριημέρου. Οι επόμενες ημέρες περιελάμβαναν τη Γενική Έκθεση, που ήταν ανοικτή στο κοινό, με περισσότερους από 120 συμμετέχοντες, από Κύπρο και εξωτερικό, να παρουσιάζουν τα έργα τους σε περισσότερες από 100 πολυσυλλεκτικές εκδηλώσεις.

Η Lidl Κύπρου επενδύει συνεχώς σε δραστηριότητες που **ενισχύουν τον πολιτιστικό ιστό και προάγουν την κοινωνική ενσωμάτωση**. Η δέσμευση της εταιρείας για διαχρονική στήριξη της Διεθνούς Έκθεσης Βιβλίου Λεμεσού, υπογραμμίζει τη σταθερή στόχευσή της για προώθηση της αγάπης για το διάβασμα και τη μάθηση, ενώ ταυτόχρονα αναγνωρίζει τη σημαντικότητα της ανάπτυξης στενότερων δεσμών μεταξύ των Κυπρίων και της διεθνούς κοινότητας μέσω του βιβλίου και του γραπτού λόγου.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)